Foraged gestileerde trou inspirasie fotosessie- Mooi Troues
"Foraged items is altyd hoogste gehalte" is wat Google sê wanneer jy die woord "Foraged" wil vertaal en soos gewoonlik weet Google beste. Ons sien ook dat die advies wat Nelani, wie die gestileerde fotosessie beplan het, gee goed van toepassing is en dat minder wel meer is! Die simplistiese gevoel van die fotosessie skep tog 'n vars en moderne gevoel. 'n Inspirerende fotosessie vir bruide wat nog besig is om hul troue te beplan.
Ons wou iets eenvoudig, tog treffend skep, wat wys op die feit dat mens nie baie nodig het, om 'n pragtige troue te skep nie. Ons wou ook speel op 'n sprokies tema, wat die basis van die konsep gevorm het.
Die span is diegene wat saam met my (die fotograaf wat die fotosessie gereël het) geglo het in die konsep, en wou deel wees van iets anders as die normale gestileerde fotosessies.
Nelani van Zyl – die fotograaf
Verseker die baba bokkie wat ons by Fairview gaan haal het. Hy was die liefdevolste dingetjie, en het perfek ingepas by die tema. Dit was my (die fotograaf) eerste keer wat ek met 'n dier gewerk het op 'n fotosessie, maar die klein dingetjie het almal se werk baie maklik gemaak.